Rata de infectare din București, în continuă scădere. Prefectul Capitalei a explicat de ce sunt menținute restricțiile pe timpul nopții.
Rata de infectare cu COVID a scăzut din nou, duminică, în București până la 2,62 la mie. Astfel, Comitetul Municipal pentru Situaţii de Urgenţă Bucureşti a decis redeschiderea restaurantelor și a sălilor de spectacole, fără a se depăși capacitatea de 30%. Prefectul Capitalei a explicat însă de ce sunt menținute restricțiile pe timpul nopții, între orele 22:00 – 5:00.
Alin Stoica, prefectul Capitalei, a fost întrebat duminică de ce este menținută restricția de circulație după ora 22:00."Încă suntem pe o incidență destul de mare. Venim de la incidență mare, șapte, dar suntem încă în scenariul galben. Concentrarea noastră va fi în principal pe zona de vaccinare dar vom menține măsurile de siguranță", a răspuns prefectul Capitalei.Prefectul a mai spus că aceste măsuri de relaxare vor fi în vigoare în următoarele două săptămâni.Întrebat de noi măsuri de relaxare, el a precizat că "următorul prag stabilit de experții epidemiologici este de 1,5 la mie""De exemplu, sălile de spectacol și restaurantele vor funcționa la 50 la sută din capacitate și vor fi permise evenimente în aer liber cu maxim 300 de participanți, evenimente de genul concertelor", a afirmat Stoica.